І няхай нашы цудоўныя дзяўчаты заўсёды апранаюць ваенную форму толькі для памятных мітынгаў ды ўрачыстых імпрэз на ваенную тэматыку. Няхай зямля дорыць нам не міны і снарады, а багатыя ўраджаі ды цудоўныя палявыя кветкі, а па небе ляцяць толькі белыя аблокі. Вайна ж няхай заўсёды застаецца толькі нашай гісторыяй – горкай, страшнай, але незабыўнай. А мы на ўроках гэтай гісторыі і на прыкладах самаадданага гераізму, які назаўсёды праславіў нашу Беларусь у гады Вялікай Айчыннай, будзем гадаваць новае пакаленне свабодных грамадзян, сапраўдных патрыётаў і дастойных сыноў нашай агульнай Радзімы.